ഇനി ഇ വിസയ്ക്ക് മാത്രം അംഗീകാരം: അഫ്ഗാന് പൗരന്മാര്ക്ക് നല്കിയ എല്ലാ വിസകളും റദ്ദാക്കി ഇന്ത്യ ന്യൂഡല്ഹി: അഫ്ഗാന് പൗരന്മാര്ക്ക് നേരത്തെ നല്കിയ എല്ലാ വിസകളും ഇന്ത്യ റദ്ദാക്കി. ഇ വിസയ്ക്ക് മാത്രമേ ഇനി അംഗീകാരമുണ്ടാകൂ. കേന്ദ്ര ആഭ്യന്തര മന്ത്രാലയമാണ് ഇക്കാര്യം അറിയിച്ചത്. അഫ്ഗാന് പൗരന്മാരുടെ ഇന്ത്യന് വിസയുള്ള പാസ്പോര്ട്ടുകള് ഭീകരര് മോഷ്ടിച്ചെന്ന് റിപ്പോര്ട്ടുകളുണ്ടായിരുന്നു. ഈ സാഹചര്യത്തിലാണ് പഴയ വിസകള് റദ്ദാക്കാനും ഇ വിസയ്ക്ക് മാത്രം അംഗീകാരം നല്കാനും കേന്ദ്ര സര്ക്കാര് തീരുമാനിച്ചത്. അഫ്ഗാനിസ്താനില് രക്ഷാദൗത്യത്തിനയച്ച വ്യോമസേന വിമാനം നാല് ദിവസം കൂടി അവിടെ തുടരുമെന്ന് സര്ക്കാര് വൃത്തങ്ങള് അറിയിച്ചിട്ടുണ്ട്. തിരിച്ചെത്തുന്ന എല്ലാവരും 14 ദിവസം ക്വാറന്റെയ്നില് കഴിയണമെന്ന് കേന്ദ്ര സര്ക്കാര് അറിയിച്ചിട്ടുണ്ട്. അഫ്ഗാനിലെ കോവിഡ് സ്ഥിതി വിശേഷം സംബന്ധിച്ച് യാതൊരു വിവരവും ലഭ്യമല്ലാത്തതിനാലാണ് കേന്ദ്രത്തിന്റെ ഭാഗത്ത് നിന്നും ഇത്തരമൊരു നടപടി ഉണ്ടായത്. കേന്ദ്ര ആരോഗ്യ മന്ത്രാലയമാണ് ഇതു സംബന്ധിച്ച ഉത്തരവ് പുറപ്പെടുവിച്ചത്. ഇന്തോടിബറ്റന് ബോര്ഡര് പോലീസിന്റെ ലോജിസ്റ്റിക്സ് ആസ്ഥാനത്താണ് കേന്ദ്ര സര്ക്കാര് അഫ്ഗാനില് നിന്നും മടങ്ങിയെത്തുന്നവര്ക്ക് നിര്ബന്ധിത ക്വാറന്റെയ്ന് സൗകര്യം ഒരുക്കിയിരിക്കുന്നത്. അഫ്ഗാനിസ്താനില് നിന്ന് തിരിച്ചെത്തിയ പതിനാറ് പേര്ക്ക് കോവിഡ് സ്ഥിരീകരിച്ചിട്ടുണ്ട്.